**Aleksandr Valterovich Litvinenko**, nado o 30 de agosto de 1962 en Voronezh, (4 de decembro segundo o seu pai) e finado o 23 de novembro do 2006 en Londres, foi un oficial fuxitivo do servizo secreto ruso (KGB), que se especializou en investigación do crime organizado.

Traxectoria
-----------

En novembro de 1998, Litvinenko e outros oficiais da KGB acusaron publicamente aos seus superiores de ordenarlles o asasinato do magnate ruso Boris Berezovsky. Litvinenko foi arrestado en marzo do ano seguinte con cargos de exceder a autoridade do seu cargo. Foi liberado en novembro de 1999, pero arrestóuselle de novo e os cargos foron retirados novamente en 2000. Voou coa súa familia a Londres onde se lle outorgou asilo e traballou como xornalista, escritor e consultor dos servizos de intelixencia británica.

Durante a súa estancia en Londres, Litvinenko escribiu dous libros, Blowing Up Russia: Terror from Within e *Lubyanka Criminal Group* (Explotando Rusia: Terror desde dentro) e (Grupo Criminal Lubyanka), onde acusou aos servizos secretos rusos de colocar bombas en apartamentos rusos e doutros actos terroristas como un esforzo para facer chegar a Vladimir Putin ao poder. Tamén acusou a Putin de ordenar o asasinato da xornalista rusa Anna Politkovskaya en outubro de 2006.

Envelenamento e morte
---------------------

O 1 de novembro de 2006, Litvinenko enfermouse repentinamente e foi hospitalizado no que se estableceu como un caso de envelenamento radioactivo por polonio-210 que resultou na súa morte o 23 de novembro. Converteuse na primeira vítima letal de polonio por unha síndrome de radiación agudo. Os eventos que levaron á súa morte son froito de controversia, levantando numerosas teorías en relación ao envelenamento. Unha investigación británica apuntaba a Andrey Lugovoy, un membro do Servizo Federal de Seguridade de Rusia, como o principal sospeitoso. Reino Unido demandou que Lugovoy fose extraditado, o cal está en contra da Constitución de Rusia, que claramente prohibe a extradición de cidadáns rusos sen entregar ao goberno ruso calquera evidencia relacionada co caso. Rusia negou a extradición, levando a un arrefriado das relacións entre o Reino Unido e Rusia.

Despois da morte de Litvinenko, a súa viúva, Mariña, realizou unha vigorosa campaña a favor do seu esposo por medio da Fundación de Xustiza Litvinenko. En outubro de 2011, obtivo autorización para que se realizase unha investigación sobre a morte do seu esposo, que sería levada a cabo por un coronel en Londres, a cal foi atrasada varias veces por problemas relacionados á evidencia. Unha investigación pública comezou o 27 de xaneiro de 2015.

Notas
-----

1. ↑  Penketh, Anne (25 de novembro de 2006).
2. ↑  Russia Today (ed.). "Aleksandr Litvinenko". Arquivado dende o orixinal o 01 de abril de 2010. Consultado o 6 de abril de 2010.
3. ↑  Вальтер Литвиненко: «Сегодня моему сыну исполнилось бы 44», Вальтер Александрович Литвиненко, 4 декабря 2006 г. ChechenPress
4. ↑  Guinness World Records: First murder by radiation:  

*On 23 November 2006, Lieutenant Colonel Alexander Litvinenko, a retired member of the Russian security services (FSB), died from radiation poisoning in London, UK, becoming the first known victim of lethal Polonium 210-induced acute radiation syndrome.*
5. ↑  Chapter 2.
6. ↑  "Alexander Litvinenko: Government refuses calls for public inquiry into death". *The Independent* (Londres). 12 de xullo de 2013. Consultado o 14 de xullo de 2013.
7. ↑  "Alexander Litvinenko murder inquiry opens in high court". *The Guardian*. 27 de xaneiro de 2015. Consultado o 27 de xaneiro de 2015.

Véxase tamén
------------

|  |  |
| --- | --- |
|  | A Galipedia ten un portal sobre: ***Rusia*** |

### Ligazóns externas

* Litvinenko inquiry *(en inglés)*

|  |  |
| --- | --- |
| Control de autoridades | 
* Wd: Q87015
* WorldCat
* VIAF: 15086351
* BIBSYS: 961539523
* BLBNB: 000425986
* BNE: XX4427420
* BNF: 155577789
* CiNii: DA15966604
* EBID: ID
* FAST: 479087
* GND: 125006160
* IMDb: nm2469538
* ISNI: 0000 0001 1556 3381
* LCCN: nr2002019416
* NDL: 01095472
* NKC: mzk2007401301
* NTA: 303817313
* ODNB: 100756
* OL: OL4971016A
* RSL: 000087117
* SELIBR: 333016
* SUDOC: 121120902
* TMDb: 1073962
* WikiTree: Литвине́нко-1

 |